section_heading: Povijest
paragraph_text: NK Rakov Potok osnovan je 1975. godine, te desetak godina aktivno sudjeluje na natjecanjima. Zbog nedostatka kadrova i financijskih sredstava 1985.godine klub nema ekipu koja sudjeluje u natjecanjima, međutim 2003. godine okupljaju se nekadašnji igrači kluba, sada veterani i ponovno registriraju NK Rakov Potok. Prve dvije sezone natječu se samo veterani u Samoborskoj ligi, a 2005. godine klub osniva i kategorije seniora i juniora. Seniori kreću iz najniže 2. Županijske lige u kojoj su nastupali desetak godina, ponekad s većim ili manjim uspjehom.